- P R I J E D L O G -

Na temelju članka 17. stavka 1. Zakona o sustavu civilne zaštite („Narodne novine“, broj 82/15 i 118/18) i članka 28. Statuta Općine Pitomača ("Službene novine" Općine Pitomača, broj 2/13-pročišćeni tekst, 2/15. i 1/18), Općinsko vijeće Općine Pitomača na \_\_ sjednici održanoj \_\_\_\_\_\_\_ 2019. godine, donijelo je

***PLAN RAZVOJA SUSTAVA CIVILNE ZAŠTITE NA PODRUČJU***

***OPĆINE PITOMAČA ZA 2020. GODINU***

1. **UVOD**

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Pravna osnova za donošenje Plana razvoja sustava civilne zaštite na području općine Pitomača za 2020. godinu (u daljnjem tekstu: Plan) sadržana je u članku 17. stavku 1. Zakona o sustavu civilne zaštite („Narodne novine“, broj 82/15 i 118/18) kojim je definirano da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

Planom su obuhvaćene mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

 Djelovanje sustava civilne zaštite Općine Pitomača provesti će preventivnim i planskim aktivnostima u razvoju i jačanju spremnosti sudionika i operativnih snaga sustava civilne zaštite, što se postiže donošenjem godišnjih planova te predviđanjem odnosno njihovom projekcijom u narednim godinama.

 Izrada godišnjeg plana temeljena je na općim načelima i to načelu humanosti i zabrane dikriminacije te načelu operativnog djelovanja sustava civilne zaštite koje uključuje načelno supsidijarnosti, solidarnosti i načelo kontinuiteta djelovanja.

Općina Pitomača će tijekom iduće godine, poslove iz svog samoupravnog djelokruga organizirati i planirati sagledavajući da isti doprinose razvoju, učinkovitom funkcioniranju sustava civilne zaštite te njezinom financiranju.

Za potrebe pripravnosti i reagiranja kod velikih nesreća i katastrofa Stožer civilne zaštite Općine Pitomača će organizirati sudjelovanje volontera radi provođenja mjera i aktivnosti u sustavu civilne zaštite, sukladno odredbama Zakona o sustavu civilne zaštite i posebnih propisa.

Mjere i aktivnosti u sustavu civilne zaštite na području Općine Pitomača provode sljedeće snage sustava civilne zaštite:

- 2 -

a) stožeri civilne zaštite,

b) operativne snage vatrogastva,

c) operativne snage Hrvatskog Crvenog križa,

d) operativne snage Hrvatske gorske službe spašavanja,

e) udruge,

f) postrojbe i povjerenici civilne zaštite,

g) koordinatori na lokaciji,

h) pravne osobe u sustavu civilne zaštite.

**1.**  **Stožer civilne zaštite**

a) Izvršavanje zadaća koje se odnose na prikupljanje i obradu informacija ranog

upozoravanja o mogućnosti nastanka velike nesreće i katastrofe. Za svaku veliku nesreću i katastrofu priprema detaljne i specifične radne operativne postupke od značaja za koordiniranje djelovanja operativnih snaga sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite u velikoj nesreći i katastrofi.

Potrebno je održavati redovite sjednice Stožera civilne zaštite radi razmatranja i donošenja

propisanih akata, a po potrebi i izvanredne sjednice kako bi se pravovremeno izvršile pripreme za moguće ugroze. Sredstva za rad Stožera civilne zaštite osiguravaju se u Proračunu Općine Pitomača.

Izvršitelj: Općina Pitomača i Stožer civilne zaštite Općine Pitomača.

Rok izvršenja: kontinuirano tijekom 2020. godine.

Planirana financijska sredstava: nisu potrebna za provođenje ove aktivnosti.

b) Osposobljavanje članova Stožera civilne zaštite Općine Pitomača.

Izvršitelj: DUZS.

Sudionik: Općina Pitomača.

Rok izvršenja: kontinuirano tijekom 2020. godine.

Planirana financijska sredstava: nisu potrebna za provođenje ove aktivnosti.

c) Kontinuirano ažuriranje podataka o članovima Stožera civilne zaštite.

Izvršitelj: Općina Pitomača.

Rok izvršenja: kontinuirano tijekom 2020. godine.

Planirana financijska sredstava: nisu potrebna za provođenje ove aktivnosti.

d) Kontinuirano ažuriranje podataka o članovima Stožera civilne zaštite

Izvršitelj: Općina Pitomača.

Rok izvršenja: kontinuirano tijekom 2020. godine.

Planirana financijska sredstava: nisu potrebna za provođenje ove aktivnosti.

- 3 -

e) Nabava opreme potrebne za Civilnu zaštite.

 Izvršitelj: Općina Pitomača.

 Rok izvršenja: prosinac 2020. godine.

 Planirana financijska sredstava: **5.000,00** kuna.

**2. Operativne snage vatrogastva**

 **Vatrogasna zajednica Općine Pitomača**

1. Osigurati financijska sredstva te nastaviti proces opremanja i edukacije vatrogastva sukladno važećim propisima.

Izvršitelj: Općina Pitomača

Sudionik: Vatrogasna zajednica Općine Pitomača

Rok izvršenja: kontinuirano tijekom 2020. godine

Planirana financijska sredstava: **450.000,00** kuna.

**3. Operativne snage Hrvatskog Crvenog križa**

**Gradsko društvo Crvenog križa Virovitica**

a) Osigurati financijska sredstva za sufinanciranje rada Crvenog križa Virovitica sukladno važećim propisima.

Izvršitelj: Općina Pitomača

Rok izvršenja: kontinuirano tijekom 2020. godine.

Planirana financijska sredstava: **130.000,00** kuna.

**4. Operativne snage Hrvatske gorske službe spašavanja**

 **Hrvatska gorska služba spašavanja - Stanica Orahovica**

a) Osigurati financijska sredstva za sufinanciranje rada Hrvatske gorske službe spašavanja sukladno važećim propisima

Izvršitelj: Općina Pitomača

Rok izvršenja: kontinuirano tijekom 2020. godine.

Planirana financijska sredstava: **7.000,00** kuna.

**5. Operativne snage - povjerenici civilne zaštite**

a) Povjerenici civilne zaštite i njihovi zamjenici, dužni su se odazvati na poziv načelnika stožera civilne zaštite. Povjerenici civilne zaštite i njihovi zamjenici sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne

zaštite, daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite, sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite, organiziraju

- 4 -

zaštitu i spašavanje pripadnika ranjivih skupina, povjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.

Izvršitelj: Općina Pitomača.

Sudionik: Povjerenici i zamjenici civilne zaštite.

Rok izvršitelja: po potrebi tijekom 2020. godine.

Planirana financijska sredstava: nisu potrebna za provođenje ove aktivnosti.

**6. Ostale obaveze**

a) Kontinuirano ažurirati podatke o pripadnicima civilne zaštite u mobilizacijskim dokumentima u svrhu osiguranja mobilizacijske spremnosti.

Izvršitelj: Općina Pitomača.

Rok izvršenja: kontinuirano tijekom 2020. godine.

Planirana financijska sredstava: nisu potrebna za provođenje ove aktivnosti.

b) Edukacija stanovništva u cilju podizanja razine svijesti građana kao sudionika civilne zaštite.

Izvršitelj: Općina Pitomača.

Sudionik: Stožer civilne zaštite Općine Pitomača.

Rok izvršenja: kontinuirano tijekom 2020. godine.

Planirana financijska sredstava: nisu potrebna za provođenje ove aktivnosti.

**II. FINANCIJSKI UČINCI ZA RAZDOBLJE 2020. - 2022.**

Općinsko vijeće Općine Pitomača, na prijedlog Općinskog načelnika Općine Pitomača, izvršava sljedeće zadaće:

– u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine,

– osigurava financijska sredstva za izvršavanje odluka o financiranju aktivnosti civilne zaštite u velikoj nesreći i katastrofi prema načelu solidarnosti.

***FINANCIJSKI UČINCI ZA RAZDOBLJE 2020. - 2022.***

|  |  |  |  |  |
| --- | --- | --- | --- | --- |
| **RB.** | **OPIS POZICIJE** | **2019.** | **2020.** | **2021.** |
| 1. | Vatrogasna zajednica  |  450.000,00 |  450.000,00 |  450.000,00 |
| 2. | Civilna zaštita |  5.000,00 |  5.000,00 |  5.000,00 |
| 3. | HGSS |  7.000,00 | 7.000,00 | 7.000,00 |
| 4. | Crveni križ |  130.000,00 |  130.000,00 |  130.000,00 |
| 5. | Ukupno  | **592.000,00** |  **592.000,00** |  **592.000,00** |

- 5 -

Sredstva za provedbu aktivnosti utvrđenih ovim Planom osigurati će se u Proračunu Općine Pitomača za 2020. godinu i projekcijama za 2021 i 2022. godinu.

**III. ZAVRŠNA ODREDBA**

Ovaj Plan objavit će se u „Službenim novinama“ Općine Pitomača, a stupa na snagu 1. siječnja 2020. godine.

KLASA: 810-01/19-01/

URBROJ: 2189/16-19-1

Pitomača, \_\_. prosinca 2019.

OPĆINA PITOMAČA

OPĆINSKO VIJEĆE

 PREDSJEDNIK: Rikard Bakan, mag.oec.

**OBRAZLOŽENJE:**

**I. PRAVNI TEMELJ ZA DONOŠENJE AKTA**

Člankom 17. stavkom 1. Zakona o sustavu civilne zaštite („Narodne novine“ broj 82/15 i 118/18)  definirano je da predstavničko tijelo, na prijedlog izvršnog tijela jedinice lokalne i područne (regionalne) samouprave, izvršava sljedeće zadaće:

– u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

**II. PRIKAZ STVARNOG STANJA I RAZLOZI ZA DONOŠENJE**

S obzirom da je člankom 17. stavkom 1. Zakona o sustvu civilne zaštite stavljena obaveza da predstavničko tijelo odnosno Općinsko vijeće u postupku donošenja proračuna razmatra i usvaja godišnji plan razvoja sustva civilne zaštite s financijskim učincima za trogodišnje razdoblje valjalo je donijeti Plan razvoja sustava civilne zaštite na području Općine Pitomača za 2019. godinu.